།སངས་རྒྱས་ཡུལ་དུ་གཤེགས་ནས་ནི། །སླར་ཡང་འབྱོན་པར་མཛད་དུ་གསོལ། །ས་དང་ཆུ་དང་མེ་རླུང་ལས། །ལྷ་རྣམས་ཀུན་གྱི་སྐུ་གཟུགས་ལ། །བསྐལ་པ་བརྒྱ་རུ་བསྲུང་བ་དང་། །མཆོད་པ་ཆེན་པོ་མཛད་དུ་གསོལ། །དགྱེས་ཤིང་ཡིད་བཟང་གྱུར་ནས་ནི། །སློབ་དཔོན་སློབ་མར་བཅས་པ་ཡི། །བུ་དང་ཚ་བོ་སྲུང་མཛད་ནས། །གང་གནས་དགེ་བར་གཤེགས་སུ་གསོལ། །ཞེས་བརྗོད་ལ། རྡུལ་ཚོན་གྱི་དཀྱིལ་འཁོར་གྱི་ཡེ་ཤེས་པ་རྣམས། འདི་པའི་ལུགས་ཀྱིས་བདག་ལ་བསྡུས་ལ། རྡུལ་ཚོན་གྱི་དཀྱིལ་འཁོར་དང་། ཕུར་བུ་བསྡུ་བ་སོགས་དཀྱིལ་ཆོག་ལྟར་བྱའོ། །གལ་ཏེ་ར བ་གནས་ཟིན་ནས་ཀྱང་། སྒྲུབ་མཆོད་ཡུན་རིང་དུ་བྱེད་ན་གཤེགས་གསོལ་དང་ཉེར་བསྡུ་མི་བྱ་བར། བརྟན་བཞུགས་བྱེད་པ་ཉིད་དོ། །
ལྔ་པ་ཡོན་བདག་བསྒོ་བ་ནི། མདུན་དུ་སྟན་སེར་པོའི་སྟེང་དུ་སྦྱིན་བདག་ཐལ་མོ་སྦྱར་ནས་འདུག་དུ་བཅུག་ལ། ཁྱེད་ཀྱིས་ང་ལ་གང་གསོལ་བའི། །སྐུ་གཟུགས་དག་ནི་ཁྱད་པར་དུ། །ཇི་ལྟར་གསུངས་པ་དེ་བཞིན་དུ། །.་ེདག་དོན་ནི་ངས་བྱས་ཏེ། །.་ེརྣམས་དོན་ནི་གྲུབ་ཟིན་གྱིས། །ཅི་བདེ་བར་ནི་མཆོད་པར་བྱོས། །ཞེས་དང་། ཁྱེད་ཀྱིས་ང་ལ་གསོལ་བ་བཏབ་པའི་རབ་ཏུ་གནས་པ་དེ་ལེགས་པར་ཚར་བར་བྱས་ཀྱིས། ཁྱོད་ཀྱིས་རྟེན་འདི་ལ་ཞག་བདུན་དུ་མཆོད་པ་རྒྱ་ཆེན་པོ་གྱིས་ཤིག །.་ེནས་ཀྱང་ཅི་འབྱོར་བའི་མཆོད་པས་རྒྱུན་མི་ཆད་པར་མཆོད་པ་གྱིས་ཤིག །ཅེས་བསྒོའོ། །
དྲུག་པ་ཤིས་པ་བརྗོད་པ་ནི། ལས་ཐམས་ཅད་པའི་བུམ་པ་དང་སྔགས་ཀྱིས་ཡོན་བདག་བསང་ལ། .་ེནས་སྐད་ཅིག་གིས་ཡི་དམ་གྱི་ལྷར་གསལ་ཏེ། མེ་ཏོག་གི་ཕྲེང་བ་འཛིན་དུ་བཅུག་ནས། སློབ་དཔོན་གྱིས་ཁྲོ་བོ་སྤྱན་དྲངས་ཤིང་བསྟོད་པ་དང་། བདེན་པ་བདར་ཞིང་། སྦྱིན་བདག་འཁོར་བཅས་བཀྲ་ཤིས་པར་བྱེད་པ་ལ། བར་དུ་གཅོད་པར་བརྩམས་པའི་བགེགས་ཀྱི་ཚོགས་ཐམས་ཅད་སའི་ཕྱོགས་འདིར་མ་གནས་པར་གཞན་དུ་སོང་ཞིག །ཅེས་བརྗོད་ལ། ལས་ཐམས་ཅད་པ་ཟློས་ཤིང་། རོལ་མོ་དྲག་ཏུ་བྱས་ལ་བགེགས་བསལ་ལོ། །.་ེནས་བཀྲ་ཤིས་རྫས་བརྒྱད་མདུན་དུ་འདུ་བྱས་ལ་བསང་སྦྱངས་ཏེ། སྟོང་པའི་ངང་ལས་མཾ་ལས་བྱུང་བའི་བཀྲ་ཤིས་པའི་རྫས་བརྒྱད་སྦྱིན་བདག་ལ་སོགས་པའི་སེམས་ཅན་ཐམས་ཅད་ཀྱི་ཚེ་དང་བསོད་ནམས་དང་དཔལ་འབྱོར་པ་ཐམས་ཅད་རྒྱས་པའི་ནུས་པ་དང་ལྡན་པར་བསམས་ལ། ཨོཾ་ཨཱཿཧཱུྃ་གིས་བྱིན་གྱིས་བརླབས་ལ། .0ནོ་སློབ་ཐམས་ཅད་མགྲིན་གཅིག་ཏུ། མེ་ལོང་ཡེ་ཤེས་རྒྱས་མཚོ་ཆེན་པོ་ཡི། །ཡེ་ཤེས་རྒྱ་མཚོ་མཆོག་ཏུ དག་གྱུར་ཏེ། །རྣམ་དག་ཆོས་ལ་ཐོགས་མེད་ལོངས་སྤྱོད་པའི། །བཀྲ་ཤིས་དེས་ཀྱང་སྒྲིབ་པ་དག་གྱུར་ཅིག །}ནོ་བཅོམ་ལྡན་འདས་ལ་གཟུགས་ཀྱི་ལྷ་མོ་འོད་འཆང་མས་མེ་ལོང་ཕྱག་ཏུ་ཕུལ་བ་ན། བཀྲ་ཤིས་པའི་རྫས་སུ་བྱིན་གྱིས་བརླབས་པ་དེ་བཞིན་དུ། .ངེ་འདིར་ཡང་རབ་ཏུ་གནས་པ་ལེགས་པར་བྱས་པའི་རྟེན་འདི་དང་། སྦྱིན་བདག་གིས་ཐོག་དྲངས་པའི་སེམས་ཅན་ཐམས་ཅད་མེ་ལོང་གི་རྫས་ལ་བརྟེན་ནས་ཤིན་ཏུ་བཀྲ་ཤིས་པར་གྱུར་ཅིག ། ཅེས་བརྗོད་དོ། །.་ེབཞིན་དུ་འོག་མ་རྣམས་ལ་ཡང་འདྲ་བར་སྦྱར་ལ། གི་ཝང་དུག་གསུམ་འཇོམས་པ་ནད་ཀྱི་སྨན། །སྨན་མཆོག་ཆོས་ཉིད་རབ་ཏུ་རྟོགས་གྱུར་ནས། །ཉོན་མོངས་ཟུག་རྔུ་མེད་པར་གྱུར་པ་ཡི། །བཀྲ་ཤིས་དེས་ཀྱང་སྡུག་བསྔལ་དག་གྱུར་ཅིག །}ནོ་བཅོམ་ལྡན་འདས་ལ་གླང་པོ་ཆེ་ས་སྲུངས་ཀྱིས་གི་ཝང་ཕྱག་ཏུ་ཕུལ་བ་ན། ཞེས་སོགས་སྦྱར་ལ། ཞོ་ནི་ཀུན་གྱི་སྙིང་པོར་གྱུར་པ་སྟེ། །སྙིང་པོ་རྣམ་དག་ཡེ་ཤེས་རྣམས་རྟོགས་ནས། །ཡོན་ཏན་ཀུན་གྱི་དབྱིངས་སུ་གྱུར་པ་ཡི། ། བཀྲ་ཤིས་དེས་ཀྱང་དུག་གསུམ་ཞི་བར་ཤོག །}ནོ་བཅོམ་ལྡན་འདས་ལ་ཞིང་པའི་བུ་མོ་ལེགས་སྐྱེས་མས་ཞོ་ཕྱག་ཏུ་ཕུལ་བ་ན། ཞེས་སོགས་སྦྱར། དཱུརྦས་ཚེ་ནི་འཕེལ་བར་བྱེད་པ་སྟེ། །རྡོ་རྗེ་སེམས་དཔའི་ཚེ་ནི་རབ་བསྒྲུབས་ནས། །ཉོན་མོངས་སྐྱེ་ཤི་རྒྱུན་ཆད་གྱུར་པ་ཡི། །བཀྲ་ཤིས་དེས་ནི་ཚེ་ཡང་འཕེལ་གྱུར་ཅིག ། }ནོ་བཅོམ་ལྡན་འདས་རྩྭ་འཚོང་བཀྲ་ཤིས་ཀྱིས་རྩྭ་དཱུར་བ་ཕྱག་ཏུ་ཕུལ་བ་ན། ཞེས་སོགས་སྦྱར། བིལ་བ་རྒྱུ་རྐྱེན་འབྲས་བུར་བཅས་པའི་ཆོས། །འཇིག་རྟེན་འཇིག་རྟེན་འདས་པའི་སྤྱོད་པ་ཀུན། །བྱང་ཆུབ་སྙིང་པོ་མཆོག་ཏུ་གྱུར་པ་ཡི། ། བཀྲ་ཤིས་དེས་ཀྱང་དོན་འདི་ཀུན་འགྲུབ་ཤོག །}ནོ་བཅོམ་ལྡན་འདས་ལ་ལྷ་ཚངས་པས་ཤིང་ཏོག་བིལ་བ་ཕྱག་ཏུ་ཕུལ་བ་ན། ཞེས་སོགས་སྦྱར། དུང་ནི་ཆོས་ཀྱི་སྒྲ་རྣམས་སྒྲོག་པའི་ཚུལ། །ཡེ་ཤེས་རྒྱ་མཚོ་ཉིད་དུ་དག་གྱུར་ཅིང་། །ཆོས་རྣམས་མ་ནོར་ཡོངས་སུ་སྟོན་པ་ཡི། །བཀྲ་ཤིས་དེས་ཀྱང་ཚིག་དབང་ཐོབ་པར་ཤོག །}ནོ་བཅོམ་ལྡན་འདས་ལ་ལྷའི་དབང་པོ་བརྒྱ་བྱིན་གྱིས་དུང་དཀར་པོ་གཡས་སུ་འཁྱིལ་བ་ཕྱག་ཏུ་ཕུལ་བ་ན། ཞེས་སོགས་སྦྱར། ལི་ཁྲི་དམར་པོ་དབང་གི་རང་བཞིན་ཏེ། །ཆོས་རྣམས་མ་ནོར་དབང་དུ་འདུས་བྱས་ནས། །ཆོས་ཀྱི་རྒྱལ་སྲིད་རབ་ཏུ་བརྟན་གྱུར་པས། །བཀྲ་ཤིས་དེས་ཀྱང་ཁྱོད་སྲིད་བརྟན་གྱུར་ཅིག ། }ནོ་བཅོམ་ལྡན་འདས་ལ་བྲམ་ཟེ་སྐར་རྒྱལ་གྱི་བུས་ལི་ཁྲི་ཕྱག་ཏུ་ཕུལ་བ་ན། ཞེས་སོགས་སྦྱར། ཡུངས་ཀར་རྡོ་རྗེའི་རིགས་ཏེ་ཐམས་ཅད་དུ། བགེགས་རྣམས་མ་ལུས་རབ་ཏུ་འཇོམས་བྱེད་ཅིང་། །མཐུ་སྟོབས་ཡོན་ཏན་ཕུན་སུམ་ཚོགས་པ་ཡི། །བཀྲ་ཤིས་དེས་ཀྱང་བགེགས་རྣམས་ཞི་བྱེད་ཤོག །}ནོ་བཅོམ་ལྡན་འདས་ལ་གསང་བའི་བདག་པོ་ཕྱག་ན་རྡོ་རྗེས་ཡུངས་ཀར་ཕྱག་ཏུ་ཕུལ་བ་ན། ཞེས་སོགས་སྦྱར་བའི་བཀྲ་ཤིས་བརྗོད་ཅིང་། བཀྲ་ཤིས་ཀྱི་རྫས་རྣམས་རྟེན་ལ་དབུལ་ཞིང་། ཡོན་བདག་རྣམས་ལ་རེག་ཏུ་གཞུག་གོ །
བདུན་པ་རྟེན་ལ་མཆོད་པ་ནི། །རབ་ཏུ་གནས་པའི་ལྷའི་མདུན་དུ། མཆོད་པ་གསར་པ་ཅི་འབྱོར་པ་བཤམས་ལ། ཇི་ལྟར་རིགས་པའི་ཚིགས་སུ་བཅད་པས་མཆོད་ཅིང་བསྟོད་པ་དང་། ཕྱག་དང་བསྐོར་བ་ཅི་ནུས་སུ་བྱའོ། ། བརྒྱད་པ་བསོད་ནམས་བསྔོ་བ་ནི། སློབ་དཔོན་དཔོན་སློབ་ཀྱིས་ཡན་ལག་བདུན་པ་རྒྱས་བསྡུས་གང་རུང་སྔོན་དུ་འགྲོ་བས། བསྔོ་བ་དང་སྨོན་ལམ་རྣམ་པར་དག་པ་བྱའོ། །
.གུ་པ་སློབ་དཔོན་མཆོད་པ་ནི། སྦྱིན་བདག་གིས་སློབ་དཔོན་དང་། དགེ་འདུན་ལ་བསྙེན་བཀུར་དང་ཡོན་དབུལ་བར་བྱའོ། །བཅུ་པ་དགའ་སྟོན་བྱ་བ་ནི། རབ་གནས་རྒྱས་པར་བྱ་བའི་དོན་དུ་གནས་ཁང་དེ་ཉིད་དམ་གཞན་དུ་ཡང་རུང་སྟེ། སློབ་དཔོན་དང་དགེ་འདུན་དང་བཟོ་བོ་དང་། གྲོགས་བྱེད་པ་དང་། ཞལ་ཏ་བ་རྣམས་ལ་དགའ་སྟོན་གྱི་བསྙེན་བཀུར་རྒྱས་པར་བྱ་ཞིང་། }ར་གྱི་ཙཱ་རུའི་བཟའ་བ་ལྷ་ལ་ཕུལ་བའི་ལྷག་མ་རྣམས་ཚོགས་པ་ཐམས་ཅད་ལ་དྲངས་ཤིང་། བདེ་གཤེགས་ལྷག་མ་འདི་དག་ནི། །ཟོ་ཞིག་སྡིག་པ་བྱང་བར་འགྱུར། །ཞེས་བརྗོད་དོ། །
བཅུ་གཅིག་པ་སླར་ཡང་ཤིས་པར་བྱ་བ་ནི། བཀྲ་ཤིས་ཀྱི་ཚིགས་སུ་བཅད་པ་ཅི་ཤེས་པས་དེར་འཚོགས་པ་རྣམས་བཀྲ་ཤིས་པར་བྱ་ཞིང་། རྟེན་མཆོད་པའི་བསམ་པས་གླུ་དང་གར་དང་རོལ་མོ་ལ་སོགས་པ་ཅི་ནུས་པར་བྱའོ། །བཅུ་གཉིས་པ་ལས་ཀྱི་རྗེས་བསྡུ་བ་ནི། སློབ་དཔོན་དཔོན་སློབ་རྣམས་ཀྱི་རབ་གནས་ཀྱི་མངའ་དབུལ་བ་དང་། ཁྲུས་སྟེགས་ལ་སོགས་པ་རྣམས་བསྡུ་ཞིང་། ལས་ཀྱི་རྗེས་མི་མངོན་པར་བྱས་ལ། རྙེད་པ་རྣམས་ཀྱང་བགོ་སྟེ། གོས་ཟུང་ལ་སོགས་པ་རྣམས་ནི་འཕན་དང་རྒྱལ་མཚན་དུ་བྱས་ཏེ། མཆོད་རྟེན་རྣམས་དང་གཙུག་ལག་ཁང་དུ་འབུལ། དཀྱིལ་འཁོར་མཆོད་པའི་ཡོ་བྱད་དམན་པ་ཐམས་ཅད་ཕོངས་པ་དང་མགོན་མེད་པའི་མིའི་འགྲོ་བ་ལ་སྦྱིན་ཞིང་། ཁྱི་དང་བྱ་རོག་སོགས་ལ་ནི། ལྷག་པར་དཀོར་དུ་འགྱུར་བས་མི་སྦྱིན་པར་བཤད་དོ། །བཅུ་གསུམ་པ་སྦྱིན་སྲེག་བྱ་བ་ནི་ཆོ་གའི་ལྷག་ཆད་ཁ་བསྐང་བའི་ཕྱིར་མཚན་མོ་ཞི་བའི་སྦྱིན་སྲེག་བྱ་ཞིང་། མ་འགྲུབ་ན་ཡི་གེ་བརྒྱ་པ་མང་དུ་བཟླས་སོ། །ཡོན་བདག་གིས་ཀྱང་ཞག་བདུན་དུ་རྟེན་ལ་མཆོད་པ་བར་མ་ཆད་དུ་དབུལ་ཞིང་། .་ེནས་ཀྱང་ཅི་ནུས་པས་མཆོད་པར་བྱ་སྟེ། ཆོ་ག་རྒྱས་པའི་རིམ་པའོ། །
གཉིས་པ་འབྲིང་དུ་བྱ་བ་ནི། ནངས་པར་གཟའ་སྐར་ལ་སོགས་པ་འཛོམ་པར་ཤེས་ནས་ཕྱི་དྲོའི་དུས་སུ་མཆོད་གཏོར་དང་བུམ་པ་ལ་སོགས་པའི་ཡོ་བྱད་རྣམས་འཚོག་པར་བྱས་ལ། སང་ཐོ རངས་རྟེན་གྱི་དྲུང་དུ་འདུག་སྟེ། }ནོ་འགྲོའི་གཏོར་མ་བཏང་། གནས་དང་ཡོ་བྱད་བྱིན་ཕབ་ལ་སྒྲུབ་ཐབས་ལྟར་བསྐྱེད་རིམ་རྒྱས་པར་བསྒོམ། .་ེནས་བུམ་པ་གསུམ་མམ་གཉིས་བཤམས་པའི་དང་པོར། དཀྱིལ་ཆོག་ལྟར་ལྷ་ཐམས་ཅད་ཚང་བ་དང་། གཉིས་པར་བགེགས་མཐར་བྱེད་བསམས་ལ། བུམ་བཟླས་ཚུལ་བཞིན་དུ་བྱ། གསུམ་པར་ཁྲུས་ཀྱི་རྫས་རྣམས་ཅི་འབྱོར་པར་བླུགས་ལ། སོ་སོའི་སྔགས་བཟླས་པས་བྱིན་གྱིས་བརླབ་བོ། །.་ེནས་རབ་གནས་ཀྱི་སྟ་གོན་གྱི་ཆོས་རྣམས་དོར་ཏེ། དངོས་གཞིའི་རྟེན་སྦྱང་བ་ནས་བརྩམས་ཏེ། ལས་ཀྱི་རྗེས་བསྡུ་བའི་བར་སྔར་བཤད་པ་ཇི་ལྟ་བ་བཞིན་དུ་བྱ་སྟེ། ཆོ་ག་བར་མའི་རིམ་པའོ། །
གསུམ་པ་བསྡུས་པ་ནི། མཆོད་གཏོར་བཤམས་པ་ནས། བུམ་བཟླས་ཀྱི་བར་འབྲིང་ལྟར་བྱ། .་ེནས་རྟེན་སྦྱངས་པ་ནས་སྤྱན་དབྱེ་བའི་བར་སྔར་བཞིན་བྱས་ནས། གསོལ་བ་གདབ་པ་དང་མཆོད་བསྟོད་རྒྱས་པས་མངའ་དབུལ་བ་རྣམས་བྱས་ལ། བཀྲ་ཤིས་ཀྱི་ཚིགས་སུ་བཅད་པ་དང་། རབ་ཏུ་གནས་པའི་སྔགས་ཀྱིས་མངའ་དབུལ་ཞིང་མེ་ཏོག་གི་ཆར་དབབ་པ་ནི། དངོས་གཞི་ཡིན་ལ། གཏོར་མ་སྦྱིན་པ་དང་། ཆོས་སྐྱོང་བསྒོ་བ་སོགས་རྗེས་ཀྱི་ཆོ་ག་རྣམས་སྔར་ལྟར་བྱ་སྟེ། ཆོ་ག་མདོར་བསྡུས་པའོ། །
གཉིས་པ་རབ་ཏུ་གནས་པར་བྱས་པའི་ཕན་ཡོན་ནི། ཆོ་ག་བདག་ཉིད་ནུས་པ་ཡི། །བརྟགས་པ་ལས་གསུངས་ཚུལ་ལེགས་པས། །.་ེབྱས་བསོད་ནམས་ཆེ་བ་ནི། །མཐོང་དང་མ་མཐོང་འབྲས་བུ་སྐྱེས། །སྐུ་གཟུགས་ཀྱི་ནི་མཚན་ཉིད་ཀྱི། །.་ེལ་བྱིན་རླབས་འཇུག་པར་འགྱུར། །ཞེས་པ་ལ་སོགས་པ་ཕན་ཡོན་བསམ་གྱིས་མི་ཁྱབ་པ་ཐོབ་པ་ཉིད་དོ། །.་ེལྟར་བདེ་བར་གཤེགས་པའི་རྟེན་ལ་རབ་ཏུ་གནས་པ་ལེགས་པར་བྱ་བ་ནི། བསྟན་པ་རིན་པོ་ཆེ་དང་། སེམས་ཅན་མང་པོ་ལ་ཕན་པ་ཁོ་ན་ཡིན་པས་དེའི་ཆོ་ག་དག་པར་བྱ་བ་ཤིན་ཏུ་གལ་ཆེ་བ་ཡིན་ལ། .འེི་ཚུལ་ཡང་བདེ་བར་གཤེགས་པ་ཉིད་ཀྱིས་རབ་ཏུ གནས་པའི་རྒྱུད་དུ་གསལ་བར་གསུངས་པ་ལྟར། སློབ་དཔོན་ཀུན་དགའ་སྙིང་པོ་དང་། པྲ་ཛྙཱ་པ་ལི་ཏ་དང་། ཞི་བ་སྙིང་པོ་དང་། དགེ་མཚན་བཤེས་གཉེན་རྣམས་ཀྱིས་རྣལ་འབྱོར་གྱི་རྒྱུད་ལྟར་བཀྲལ་ཞིང་། .་ེརྣམས་ཀྱི་དོན་བསྡུས་ནས་ལོ་ཙྪ་བ་ཆེན་པོ་རིན་ཆེན་བཟང་པོས་སྡོམ་དུ་མཛད་པའི་རྗེས་སུ་འབྲངས་ནས། རྩོད་པའི་དུས་ཀྱི་རྡོ་རྗེ་འཆང་གཉིས་པ། རྗེ་བཙུན་ས་སྐྱ་པ་རྣམས་ཀྱིས་ཕྱག་ལེན་དུ་མཛད་པའི་སྲོལ་དང་། སྡོམ་འབྱུང་ལ་སོགས་པའི་རྒྱུད་གཞན་གྱི་རྗེས་སུ་འབྲངས་ནས། སློབ་དཔོན་ཨ་བྷ་ཡཱ་སོགས་ཀྱིས་རྣལ་འབྱོར་བླ་མེད་ལྟར་བྱས་པའི་ཆོ་ག་སྟེ། ལུགས་གཉིས་ལས། འདི་ནི་རབ་གནས་ཀྱི་རྒྱུད་ཀྱི་ཆོ་ག་དཔལ་གསང་བ་འདུས་པ་ལ་སྦྱར་བ་སྟེ། .འེི་རྒྱུ་མཚན་ཡང་། རྒྱུད་འདི་བླ་མེད་དང་རྣལ་འབྱོར་གྱི་རྒྱུད་གཉིས་ཀའི་ཐུན་མོང་བ་ཡིན་ཏེ། ཨོཾ་ནི་སྤྱི་བོར་བསྟིམ་བྱ་ཞིང་། །སྙིང་གར་ཧཱུྃ་གི་ཡི་གེར་འགྱུར། །ངག་གི་ཕྱོགས་སུ་ཨ་ཡིག་གོ །ཅེས་བླ་མེད་ལྟར་སྐུ་གསུང་ཐུགས་བྱིན་གྱིས་བརླབས་པ་དང་། རིག་མ་སྤྱན་མ་ཇི་བཞིན་དུ། །ཆོ་ག་བཞིན་དུ་མངོན་དབང་བསྐུར། །ཞེས་རིག་མས་དབང་བསྐུར་བ་བཤད་པའི་ཕྱིར་རོ། །བུ་སྟོན་ཐམས་ཅད་མཁྱེན་པས་ཕྱིའི་དེ་ཉིད་བཅུས་ཁྱད་པར་དུ་བྱས་པའི་ཕྱིར། རྣལ་འབྱོར་གྱི་རྒྱུད་ཡིན་ཞེས་པའང་མི་འཐད་དེ། རྣམ་སྣང་སྒྱུ་འཕྲུལ་དྲྭ་བའི་རྒྱུད་ཀྱང་། ཡོ་ག་ཁོ་ན་འགྱུར་བའི་སྐྱོན་ཡོན་དེ། ཕྱིའི་དེ་ཉིད་བཅུས་ཁྱད་པར་དུ་བྱས་པའི་ཕྱིར་རོ། །.སེ་ན་རྒྱུད་ཐུན་མོང་བ་ཡིན་པའི་ཕྱིར་སྔོན་གྱི་མཁས་པ་རྣམས་ཀྱིས་རྣལ་འབྱོར་ཀྱི་རྒྱུད་ཡན་ཆད་ཀྱི་དཀྱིལ་འཁོར་ཐམས་ཅད་ལ་སྦྱར་བར་བཤད་པ་ཤིན་ཏུ་འཐད་པར་སྣང་བས། .འེི་ལག་ལེན་དག་པར་བཀོད་ལ། བཤད་རྒྱུད་རྡོ་རྗེ་ཕྲེང་བའི་ལེའུ་ལྔ་བཅུ་རྩ་གསུམ་པར་བཤད་པའི་རབ་གནས་ནི། འདིའི་ཆོ་ག་བསྡུས་པ་དང་ཁྱད་པར་ཅུང་ཟད་ཀྱང་མི་སྣང་ཞིང་། བདག་ཉིད་ཆེན་པོ་ཀླུ་སྒྲུབ་ཀྱིས་མཛད་པར་གྲགས་པའི་ཆོ་ག་ཉི་ཤུ་པར་བཤད་པའི་རབ་གནས་ཀྱང་སྣང་མོ.། གཞུང་དེ་ཐེ་ཚོམ་ཅན་དུ་གྲགས་པས་འདིར་མ་བཀོད་ལ། སློབ་དཔོན་ཨ་བྷ་ཡཱ་སོགས་ཀྱི་ལུགས་ཀྱང་འདི་དང་མི་མཐུན་པ་ཤིན་ཏུ་མང་བས་འདིར་མ་སྤྲོས་སོ། །རྒྱལ་བའི་བསྟན་པ་རྒྱས་པའི་བཀྲ་ཤིས་དང་། །བསྟན་འཛིན་ཕྲིན་ལས་རྒྱས་པའི་བཀྲ་ཤིས་དང་། །སྦྱིན་བདག་བསོད་ནམས་རྒྱས་པའི་བཀྲ་ཤིས་རྣམས། ། རབ་ཏུ་འཕེལ་ཕྱིར་བཀྲ་ཤིས་རབ་རྒྱས་པའི། །རབ་གནས་ཆོ་ག་བཀྲ་ཤིས་རྒྱ་མཚོ་འདི། །རྒྱུད་དང་འཕགས་ཡུལ་མཁས་པའི་གཞུང་ལུགས་དང་། །རྗེ་བཙུན་མཆོག་གི་གསུང་རབ་ཇི་བཞིན་དུ། །རྣམ་དཀར་བཀྲ་ཤིས་རྒྱས་པའི་ཐབས་འདི་སྒྲུབས། །འདིར་འབད་དགེ་བ་འོད་སྟོང་བདག་པོ་དེས། །བསྟན་པའི་པད་ཚལ་རྣམ་པར་རྒྱས་བྱས་ནས། །དམ་ཆོས་བཀྲ་ཤིས་སྦྲང་རྩིའི་རྩི་བཅུད་ཀྱིས། །འགྲོ་བ་བུང་བའི་བསམ་པ་ཚིམ་བྱེད་ཤོག །དཔལ་གསང་བ་འདུས་པའི་རབ་ཏུ་གནས་པའི་ཆོ་ག་བཀྲ་ཤིས་རྒྱ་མཚོ་ཞེས་བྱ་བ་འདི་ནི། བདེ་བར་གཤེགས་པའི་གསུང་རབ་ཀྱི་སྙིང་པོ་དབུ་མའི་སྡེེ་སྣོད་དང་གསང་བ་འདུས་པའི་ཚུལ་ཁོང་དུ་ཆུད་པ་གནས་བརྟན་སངས་རྒྱས་རིན་ཆེན་གྱིས་ཐོག་མར་བསྐུལ་བ་དང་། .ནོ་གཉེར་གྱི་སློབ་མ་བཤེས་གཉེན་བཟང་པོས་ཡི་གེའི་རྐྱེན་སྦྱར་ཞིང་འཕྲལ་དུ་བསྐུལ་བ་ལ་བརྟེན་ནས་མཁྱེན་རབ་ཀྱིི་དབང་ཕྱུག་རྒྱལ་བ་གཉིས་པ་ཡེ་ཤེས་རྒྱལ་མཚན་དཔལ་བཟང་པོའི་ཞབས་རྡུལ་སྤྱི་བོས་བླངས་པ། ཤཱཀྱའི་དགེ་སློང་ཀུན་དགའ་བཟང་པོས་སྣ་ཚོགས་དབྱིིག་གི་ལོ་ཆོ་འཕྲུལ་ཆེན་པོའི་ཟླ་བའི་ཡར་ཚེས་གཅིག་ལ་བཀྲ